als_Latn dik_Latn tur_Latn
Anëtari i kryesisë së PDK-së, Blerand Stavileci, gjatë konferencës për media e ka thyer heshtjen zgjedhore, duke folur për rezultatet të zgjedhjeve ende pa përfunduar procesi.
“Të gjitha indikacionet tregojnë për një fitore të jashtëzakonshme, masive të koalicionit PDK-AAK-NISMA”, tha Stavileci në konferencë.
Ndërkohë që Adnan Merovci, kryetari i Komisionit të Pavarur për Media ka thënë se deklarata Stavilecit, është shkelje ligjore.
Sipas Merovcit mediat nuk duhet të dënohen pasi që ato ishin duke transmetuar live fjalimin e Stavilecit i cili e theu heshtjen, pasi që ato nuk e dinë se cfarë do të flitet.
“Kjo është shkelje, por media që është live si mund ta dijë çka po fol ai qe flet [i referohet Blerand Stavilecit]. [Media]nuk mund të sanksionohet për diçka që jepet live. Nëse kjo çështje ritransmetohet, ju bëni po ashtu shkelje ligjore”, tha Merovci për RTV21.
Ndërkohë që Adnan Merovci, ka treguar se cka saktësisht parasheh ligji për zgjedhjet.
“Ligji për zgjedhjet [e përgjithshme] tekstualisht thotë: neni 52, asnjë person ose medium nuk publikon ose transmeton çfarëdo materiali që i takon aktivitetit të fushatës. Çka është material i këtij aktiviteti: tubime, thirrje për votim në aspektin partiak, shpalim programi, çdo gjë që mund të ketë konotacionin e tillë”, tha Merovci.
Sipas nenit 52 të Ligjit për Zgjedhjet e Përgjithshme “asnjë person ose medium nuk transmeton ose publikon çfarëdo materiali që i takon aktivitetit të fushatës gjatë periudhës që fillon njëzetekatër (24) orë para hapjes së vendvotimeve deri në mbylljen zyrtare të vendvotimeve”.
als_Latn als_Latn als_Latn als_Latn als_Latn als_Latn als_Latn als_Latn